9. การจัดการ

9.1 โครงสร้างการจัดการ

 บริษัทมีโครงสร้างคณะกรรมการทั้งหมด 3 ชุด คือ 

  1) คณะกรรมการบริษัท

  2) คณะกรรมการตรวจสอบ

  3) คณะกรรมการสรรหา

คณะกรรมการบริษัท

ตามข้อบังคับของบริษัท ได้ระบุว่า ในการดำเนินกิจการ
กรรมการต้องปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท
ตลอดจนมติที่ประชุมผู้ถือหุ้นด้วยความซื่อสัตย์ สุจริต และระมัดระวังรักษาผลประโยชน์ของบริษัท
และมอบหมายให้ผู้บริหารบริษัทปฏิบัติงานแทนตามอำนาจอนุมัติ เช่น
กรรมการผู้จัดการใหญ่มีอำนาจจัดสรรและสั่งจ่ายงบประมาณประจำปี
การจ่ายเงินเพื่อกิจการของบริษัทตามสัญญาหรือข้อผูกพันใดๆ ซึ่งได้รับอนุมัติจากผู้มีอำนาจ
มีอำนาจหน้าที่บริหารงานบุคคล การจัดหาและจำหน่ายผลิตภัณฑ์ปิโตรเลียม เป็นต้น

  รายชื่อคณะกรรมการบริษัทประกอบด้วย

  1. นายสมหมาย ภาษี ประธานกรรมการ

  2. นางพันธ์ทิพย์ สุรทิณฑ์ กรรมการ

  3. นายประเสริฐ บุญสัมพันธ์ กรรมการ

  4. นายอนันต์ ณัฏฐสมบูรณ์ กรรมการ

  5. นายวิรัช อภิเมธีธำรง กรรมการ

  6. นายพิชัย ชุณหวชิร กรรมการ

  7. นายสายัณห์ สตางค์มงคล กรรมการ

  8. นายชัยยันต์ โปษยานนท์ กรรมการ

  9. นายสุธรรม จิตรานุเคราะห์ กรรมการ

  10. พล.อ.สมชัย สมประสงค์ กรรมการ

  11. นายณรงค์ บุณยสงวน กรรมการและเลขานุการ

คณะกรรมการตรวจสอบ

คณะกรรมการตรวจสอบมีขอบเขต หน้าที่
และความรับผิดชอบต่อบริษัทและรายงานต่อคณะกรรมการบริษัท ดังต่อไปนี้

1.  ดูแลรายงานทางการเงินของบริษัทให้ตรงต่อความเป็นจริง ครบถ้วน เพียงพอและเชื่อถือได้

2.  ดูแลให้บริษัทฯ มีระบบการควบคุมภายในที่เหมาะสมและมีประสิทธิภาพ

3.  พิจารณา คัดเลือก และเสนอแต่งตั้งผู้สอบบัญชีของบริษัท

4.  ดูแลให้บริษัทปฏิบัติตามข้อกำหนดและกฎหมายที่เกี่ยวข้อง

5.  ดูแลไม่ให้เกิดความขัดแย้งทางผลประโยชน์

6.  จัดทำรายงานการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ

7.  ปฏิบัติการอื่นใดตามที่คณะกรรมการของบริษัทมอบหมาย

  รายชื่อคณะกรรมการตรวจสอบประกอบด้วย

  1. นายวิรัช อภิเมธีธำรง ประธานกรรมการตรวจสอบ

  2. นายอนันต์ ณัฏฐสมบูรณ์ กรรมการตรวจสอบ

  3. นายสุธรรม จิตรานุเคราะห์ กรรมการตรวจสอบ

  4. นายกิตติ ศรีจักรินทร์ เลขานุการ

คณะกรรมการสรรหา

คณะกรรมการสรรหามีหน้าที่ความรับผิดชอบ ดังนี้

  1.กำหนดวิธีการสรรหาและคุณสมบัติของผู้ที่จะมาดำรงตำแหน่งกรรมการบริษัท

  2.ดำเนินการสรรหาและเสนอแนะผู้ที่มีคุณสมบัติเหมาะสมในการดำรงตำแหน่งกรรมการ
  ต่อคณะกรรมการบริษัท

  3.ปฏิบัติหน้าที่อื่นใด ตามที่ได้รับมอบหมาย

  รายชื่อคณะกรรมการสรรหาประกอบด้วย

  1. นางพันธ์ทิพย์ สุรทิณฑ์ ประธานกรรมการสรรหา

  2. นายประเสริฐ บุญสัมพันธ์ กรรมการ

  3. นายสายัณห์ สตางค์มงคล กรรมการ

  4. นายณรงค์ บุณยสงวน กรรมการ

รายชื่อและตำแหน่งผู้บริหารบริษัท ณ 31 ธันวาคม 2544

+---+--------------------+---------------------------------------------+
| 1 | นายณรงค์ บุณยสงวน    | กรรมการผู้จัดการใหญ่                            |
| . |                    |                                             |
+---+--------------------+---------------------------------------------+
| 2 | นายวุฒิชัย นีรนาทวงศ์   | ที่ปรึกษาอาวุโส                                 |
| . |                    |                                             |
+---+--------------------+---------------------------------------------+
| 3 | นายวิเชียร อุษณาโชติ   | ที่ปรึกษาอาวุโส                                 |
| . |                    |                                             |
+---+--------------------+---------------------------------------------+
| 4 | นายอนุสรณ์ แสงนิ่มนวล  | รองกรรมการผู้จัดการใหญ่                         |
| . |                    |                                             |
+---+--------------------+---------------------------------------------+
| 5 | นายวัฒนา            | ผู้ช่วยกรรมการผู้จัดการใหญ่และรักษาการรองกรรมการ    |
| . | โอภานนท์อมตะ        |                                             |
|   |                    | ผู้จัดการใหญ่                                   |
+---+--------------------+---------------------------------------------+
| 6 | นายเกียรติกุล โคมิน    | ผู้อำนวยการอาวุโสสายจัดจำหน่ายและบริการ           |
| . |                    |                                             |
+---+--------------------+---------------------------------------------+
| 7 | นายมนูญ ศิริวรรณ      | ผู้อำนวยการอาวุโสสายตลาดอุตสาหกรรมและน้ำ         |
| . |                    | มันหล่อลื่นและรักษาการผู้อำนวยการอาวุโสสายตลาดค้าปลีก |
+---+--------------------+---------------------------------------------+
| 8 | นางวรรณภา อิมะไชย์   | ผู้อำนวยการอาวุโสสายการเงินและบริหาร             |
| . |                    |                                             |
+---+--------------------+---------------------------------------------+

9.2 การสรรหากรรมการและผู้บริหาร

  9.2.1 การแต่งตั้งกรรมการบริษัท

ตามข้อบังคับบริษัท กำหนดให้ที่ประชุมผู้ถือหุ้นเลือกตั้งกรรมการโดยใช้เสียงข้างมาก ให้ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการ เท่าจำนวนกรรมการที่จะพึงมีหรือพึงเลือกตั้งในครั้งนั้น 

ในการประชุมผู้ถือหุ้นสามัญประจำปีทุกครั้ง ให้กรรมการออกจากตำแหน่ง 1 ใน 3
ถ้าจำนวนกรรมการที่จะแบ่งออกให้ตรงเป็นสามส่วนไม่ได้ ก็ให้ออกโดยจำนวนใกล้ที่สุดกับส่วน 1 ใน
3 โดยให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง
กรรมการที่ออกตามวาระนั้นอาจถูกเลือกเข้าดำรงตำแหน่งใหม่ก็ได้

ในกรณีที่ตำแหน่งกรรมการว่างลง เพราะเหตุอื่นนอกจากถึงคราวออกตามวาระ
ให้คณะกรรมการเลือกบุคคลซึ่งมีคุณสมบัติและไม่มีลักษณะต้องห้ามเข้าเป็นกรรมการแทนในการประชุมคณะกรรมการถัดไป
เว้นแต่วาระของกรรมการจะเหลือน้อยกว่าสองเดือน
มติของคณะกรรมการต้องประกอบด้วยคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่
บุคคลซึ่งเข้าเป็นกรรมการแทนอยู่ในตำแหน่งได้เพียงเท่าวาระที่ยังเหลืออยู่ของกรรมการซึ่งตนแทน

กรรมการที่มาจากผู้ถือหุ้นรายใหญ่ ดังนี้

  ---- -------------------- --------------- -------------------------------
  1.   นายสมหมาย ภาษี        ประธานกรรมการ   ตัวแทนกระทรวงการคลัง

  2.   นางพันธ์ทิพย์ สุรทิณฑ์      กรรมการ         ตัวแทนกระทรวงการคลัง

  3.   นายชัยยันต์ โปษยานนท์    กรรมการ         ตัวแทนกระทรวงการคลัง

  4.   นายประเสริฐ บุญสัมพันธ์   กรรมการ         ตัวแทนบริษัท ปตท.จำกัด (มหาชน)

  5.   นายพิชัย ชุณหวชิร        กรรมการ         ตัวแทนบริษัท ปตท.จำกัด (มหาชน)

  6.   นายสายัณห์ สตางค์มงคล   กรรมการ         ตัวแทนธนาคาร กรุงไทย จำกัด (มหาชน)
  ---- -------------------- --------------- -------------------------------

  9.2.2 การแต่งตั้งผู้บริหาร

ตามระเบียบบริษัท กำหนดให้คณะกรรมการบริษัทเป็นผู้พิจารณาแต่งตั้งผู้บริหารระดับ
ผู้อำนวยการสายงานขึ้นไป

9.3 ค่าตอบแทนผู้บริหาร

  1) ค่าตอบแทนที่เป็นตัวเงิน

  ---------------------- ----------------------------- -------------------
  ปี 2544                 ประเภทของค่าตอบแทน             จำนวนเงินรวม (บาท)

  - กรรมการ 11 ท่าน       เบี้ยประชุม                      616,500

  - ผู้บริหาร 10 ท่าน *      เงินเดือนและอื่นๆ                 26,756,057

                                                       
  ---------------------- ----------------------------- -------------------

  หมายเหตุ : * รวมผู้บริหารที่ลาออกระหว่างปี จำนวน 2 ท่าน

  2) ค่าตอบแทนอื่น เช่น สิทธิซื้อหุ้น ฯลฯ

 ไม่มี

9.4 การกำกับดูแลกิจการ

คณะกรรมการบริษัทปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน (CODE OF BEST
PRACTICE) ทั้งด้านองค์ประกอบคณะกรรมการ บทบาทหน้าที่และความรับผิดชอบของ
คณะกรรมการ การแต่งตั้งและการดำรงตำแหน่งกรรมการ ค่าตอบแทนกรรมการ
การประชุมคณะกรรมการและผู้ถือหุ้น และการรายงานข้อมูล

9.5 การดูแลเรื่องการใช้ข้อมูลภายใน

บริษัทมีการดูแลมิให้ผู้บริหารนำข้อมูลภายในของบริษัทไปใช้เพื่อประโยชน์ส่วนตน
รวมทั้งการซื้อขายหลักทรัพย์ โดยบริษัทได้ให้ผู้บริหารจัดทำรายงานการถือหลักทรัพย์
รายงานการเปลี่ยนแปลงการถือหลักทรัพย์ทุกครั้งที่มีการซื้อ ขาย โอน หรือรับโอนหลักทรัพย์ ภายใน
3 วันนับแต่วันที่มีการซื้อ ขาย โอน หรือรับโอนหลักทรัพย์
และรับทราบบทบาทภาระหน้าที่ในการรายงานการถือหลักทรัพย์ ตามประกาศของ
ก.ล.ต. และข้อบังคับของตลาดหลักทรัพย์แห่งประเทศไทย

นอกจากนี้ในการประชุมคณะกรรมการบริษัทมีการรายงานการถือหลักทรัพย์
การเปลี่ยนแปลงการถือหลักทรัพย์ของกรรมการและผู้บริหารเป็นประจำทุกเดือน

9.6 บุคลากร

[]9.6.1 โครงสร้างการบริหาร

  จำนวนพนักงานบริษัท ณ 31 ธันวาคม 2544 มีจำนวนทั้งสิ้น 804 คน

  9.6.2 ค่าตอบแทนพนักงาน

  1) ค่าตอบแทนที่เป็นตัวเงิน

  พนักงานจะได้รับค่าตอบแทนเป็นเงินเดือน ค่าทำงานกะ ทำงานกลางคืน ทำงานล่วงเวลา
  ทำงานต่างจังหวัด ค่ารอปฏิบัติการที่โรงกลั่น
  เงินวินัยการปฏิบัติงานและพนักงานมีสิทธิสมัครเข้าเป็นสมาชิก
  “กองทุนสำรองเลี้ยงชีพพนักงานบริษัท
  บางจากฯ (มหาชน)” โดยเลือกสะสมเป็นอัตรา 5% หรือ 10% ของเงินเดือน
  และบริษัทสมทบให้ในอัตราเดียวกันเข้าเป็นเงินกองทุน

  2) ค่าตอบแทนอื่น เช่น สิทธิซื้อหุ้น ฯลฯ

ไม่มี

  9.6.3 นโยบายการพัฒนาพนักงาน

  บริษัทมีเจตนารมณ์แน่วแน่ที่จะสนับสนุนความก้าวหน้าของการพัฒนาบุคลากรให้มีคุณค่าต่อสังคม
  ภาคภูมิใจในวัฒนธรรมไทย
  ขณะเดียวกันก็ยังมุ่งส่งเสริมบุคลากรให้เป็นทรัพยากรที่มีความรู้ความสามารถ
  มีความทันสมัยอยู่เสมอ และให้สามารถแข่งขันได้ในอุตสาหกรรมพลังงานในระดับสากล
  ด้วยการฝึกอบรมและการพัฒนาพนักงานอย่างสม่ำเสมอ